שיחה:ראובן אדלר

message: "ספינולוג ויועץ סתרים"-כמובן, כל מה שלא חלק ממדינת האתרוג הוא "שטויות"(כדברי מורנו ורבנו דוד שי).
אבל מעניין אותי מדוע השתתפות אדלר בסרט שבאמת עורר סערה אינה ראויה לציון בערך.שלום,שלום.
הר-ירוק 21:45, 13 בספטמבר 2006 (IDT)
replies: text: כאשר ערך מתחיל בתיאורו של אדם כ"ספינולוג", אינני מייחס כבוד רב לתוכנו של הערך ולכותבו של תוכן זה.

text: הופעה של אדם בטלוויזיה איננה מצדיקה אזכור בערך העוסק בו, אף שב"מדינת צופי הטלוויזיה", זה כנראה האירוע המשמעותי ביותר בחייו של אדם.

text: דרך אגב, את "רבים מייחסים לו את הצלחתו של שרון בבחירות לראשות הממשלה" שיניתי ל"יש המייחסים לו את הצלחתו של שרון בבחירות לראשות הממשלה", אבל ראוי להביא מקור אחד לפחות לקביעה זו, אחרת יש למחוק גם את הנוסח המרוכך שלה.  דוד שי 07:05, 14 בספטמבר 2006 (IDT)
replies: text: : גם מקרה ההשתמטות עם לוסי דובינצ'ק אתמול, וגם כאן בתיאורו של אדלר כ"ספינולוג", יש למשתמש הר ירוק שני כשלים שלא יעברו כאן. הכנסת תוכן פוליטי ופגיעה במשתמשים אחרים (במקרה זה דוד שי). ראה זאת כאזהרה - כך לא ניתן יהיה להמשיך זמן רב. אלמוג 07:09, 14 בספטמבר 2006 (IDT)
אלמוג ידידי,1."מורנו ורבנו" הוא תואר כבוד והערכה ולא חלילה "פגיעה במשתמשים אחרים".
2."לוי מרבה לסקר את הסבל הנגרם לפלסטינים עקב פעולותיה של ישראל ובעיקר פעולותיהם של צה"ל והמתנחלים" (כפי ששכתב ר' דוד שי בעניין העיתונאי גדעון לוי).לענ"ד במשפט זה יש "הכנסת תוכן פוליטי" מעט יותר מ"ספינולוג".
ולפיכך, לא כול דיון והבעת דיעות לגיטימיות צריכים להסתיים ב-"ראה זאת כאזהרה - כך לא ניתן יהיה להמשיך זמן רב".הר-ירוק 10:48, 15 בספטמבר 2006 (IDT)

text: להר ירוק שלום. את ידידי אני בוחר בקפידה, ועקב היכרותנו הקצרה, שכללה עד עתה החלפת אמירות עוקצניות דרך מקלדות הנמצאות במרחק של כמה מאות קילומטרים זו מזו, עדיין אינך נמנה עמם, על אף שאיני יכול לפסול את האפשרות הזו באופן עתידי. ועם כל זאת, המשפט שציטטת לגבי גדעון לוי אינו פוליטי, שכן לתושבי השטחים אכן נגרם סבל. אם סבל זה מוצדק או לא מוצדק זהו ויכוח, אך אין עוררין על כך שהוא נגרם וכי גדעון לוי מסקר אותו. המשך הפגיעות האישיות, כפי שפגעת בידידי (ואכן נפגשתי עמו בכנס של ויקיפדיה בירושלים, שוחחנו לא מעט בדפי השיחה, ואני יכול לקרוא לו ידידי) הנסקסטורפ, אינו מקובל. ראה הוזהרת בפעם האחרונה. עצתי - מתקני עולם יש כאן הרבה, מימין ומשמאל. נסה לתרום בנושאים שאינם פוליטיים, ולאחר שתוכיח בכך את יכולתך, גם תרומותיך בעניינים פוליטיים תתקבלנה ביתר רצון. אלמוג 11:01, 15 בספטמבר 2006 (IDT)
thread_title:  "שטויות" 

message: הסרתי פסקה זו כיוון שאדלר אינו מצוין במקור שהובא. "בעקבות מעורבותו הפוליטית הפך אדלר לדמות שנויה במחלוקת, וזאת לאחר שנטען נגדו כי אינו בוחל בשום דרך להגשמת יעדיו, וכן שהוא החדיר את "תרבות הספין" לתוך המרחב הציבורי. כמו כן נטען שלא הסתפק בשיווק עמדות הפוליטיקאים שהיו לקוחותיו, אלא אף היה שותף לקביעת מדיניותם. משה יעלון טען שאדלר יזם את ההתנתקות במטרה לשפר את דימויו הציבורי של שרון לאור חקירותיו.
IfatE - שיחה 18:05, 26 בינואר 2022 (IST)
thread_title:  הסרת מידע שאינו נתמך במקור 

message: הסרתי פסקאות אלה: "ב-2006 עמד אדלר יחד עם ארד במרכז סרטה של ענת גורן "כל אנשי הקמפיין", שחשף את התפקיד המרכזי שמילאו הפרסומאים בבחירות שהתקיימו באותה שנה, ואת תפישתם את עצמם ואת העדפותיהם כעומדים במרכז מסע הבחירות. כמו כן בסרט נחשף שאדלר מתייעץ עם מכשפה.
ב-2015 עמד יחד עם יצחק הרצוג במרכז סרט נוסף של ענת גורן, "הרצוג", העוקב אחר קמפיין הבחירות של מועמד המחנה הציוני לראשות הממשלה. הסרט שודר כחלק מתוכנית התחקירים "המקור".[7]"
IfatE - שיחה 18:05, 26 בינואר 2022 (IST)
thread_title:  הסרת מידע שאינו אנציקלופדי 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.guba.com/watch/3000017407
** In ראובן אדלר on 2011-11-23 03:54:31, Socket Error: 'Connection refused'
** In ראובן אדלר on 2011-11-28 01:22:33, Socket Error: 'Connection refused'
** In ראובן אדלר on 2013-05-05 10:28:58, 404 Not Found
** In ראובן אדלר on 2013-05-17 19:08:50, 404 Not Found
** In ראובן אדלר on 2013-06-07 17:44:16, 404 Not Found
** In ראובן אדלר on 2013-06-14 21:46:37, 404 Not Found
** In ראובן אדלר on 2013-06-17 18:08:57, 404 Not Found
--Matanyabot - שיחה 21:09, 17 ביוני 2013 (IDT)
replies: text: הסרתי את הקישור השבור לסרט --Pagis - שיחה 16:18, 5 ביולי 2013 (IDT)
thread_title:  קישור שבור 

message: בפסקת הביוגרפיה נכתב, שהוריו של ראובן אדלר התחבאו תחילה בגטו ורשה ואחר באושוויץ. איך בדיוק התחבאו באושוויץ, ועוד עם תינוק? משהו מוזר מאוד באמירה הזאת, ונראה לי שעדיף למחוק אותה.שלומית קדם - שיחה 04:18, 6 בפברואר 2022 (IST)
replies: text: מחקתי ו אגסי החליט להחזיר לפי מה שכתוב בהערת שוליים. כדאי לשמוע את דעתו לפני מחיקה חוזרת 2A02:3038:403:4309:241E:CA6C:3512:9FC4 04:43, 6 בפברואר 2022 (IST)
replies: text: :כן,  קראתי את הריאיון אתו, והרושם שלי הוא, שהכתבת לא הבינה בדיוק את מה שהוא אמר וניסחה מחדש תוך קיצוץ כמה פרטים. מה פירוש "התחבאו בגטו ורשה ובאושוויץ וכן ברחו למדינות מזרח אירופה"? ברחו מאין, מאושוויץ? מי שקרא את הספר "ברחתי מאושוויץ", של רודולף ורבה מבין עד כמה מופרך זה נשמע. חסרים פרטים חיוניים בסיפור הזה, ועדיף לא לצטט ממנו.שלומית קדם - שיחה 11:10, 6 בפברואר 2022 (IST)
replies: text: :: הוריו של אדלר התחבאו בגטו ורשה והיו באושוויץ. להבהרה הוספתי כעת בערך את המילה "היו" לפני אושוויץ. הכותרת של הכתבה בכלכליסט היא "אבי, ששרד את הגטאות והמחנות, אמר לי: "אני לא מסוגל לאכול בשר בגריל בגלל ריח הבשר מאושוויץ" ובתוכה כתוב "כל המלחמה עברה על הוריי במחבוא בגטו ורשה, באושוויץ ובבריחה למדינות מזרח אירופה." לטעמי, אין שום הצדקה להשמיט את הכתוב, שכן זה פרט חשוב בביוגרפיה שלו ושל הוריו. אני לא מוציא מכלל אפשרות שנפלה טעות בתוכן הכתבה, ואולי רק אביו היה באושוויץ. אגסי - שיחה – הטיות יש לתקן 12:11, 6 בפברואר 2022 (IST)
replies: text: :::לדבר על בריחה, בזמן מלחמת העולם השנייה, למדינות מזרח אירופה, זה ודאי לא פרט אנציקלופדי. לאן ברחו? לברית המועצות? לבולגריה? מזרח אירופה זה שטח ענק. ילדים לא חיו באושויץ, הם נרצחו ללא דיחוי. דברים אלה מצדיקים תבנית "לשכתוב". בברכה. ליש - שיחה 12:41, 6 בפברואר 2022 (IST)
replies: text: :::: לא כתוב בערך שאדלר עצמו היה באושוויץ. אין לנו אפשרות לדעת את כל הפרטים בנושא. לא חייב להיות פירוט לאיזה מדינה, עיר או כפר ברחו הוריו. זה לא מצדיק תבנית שכתוב, אלא לכל היותר בקשת הבהרה בערך, אם כי גם זה מיותר, בהנחה שלא ניתן למצוא מקורות נוספים בנושא. אגסי - שיחה – הטיות יש לתקן 12:48, 6 בפברואר 2022 (IST)
replies: text: :::::לפני שנים אחדות ראיינה אותי בשיחת טלפון כתבת צעירה על פעילותי בוויקיפדיה. בין השאר שאלה אותי, איזה ערך אני אוהבת במיוחד מאלה שכתבתי וסיפרתי לה על מוזיקה קלאסית ישראלית. סיפרתי בכמה מילים על המלחינים שעלו מגרמניה לארץ ישראל ויצרו את המוזיקה הישראלית החדשה, ועל הנגנים שהוברמן העלה מגרמניה, הקים את התזמורת הפילהרמונית הארץ-ישראלית והציל את נגניה מהשמדה. מה נכתב בסוף בעיתון? ששלומית קדם כותבת ערכים על מוזיקה קלאסית ועל התזמורת הפילהרמונית  הישראלית. זה מה שיוצא מראיון לעיתונות - ראשי פרקים שמהם מצרפים פירורי סיפור. אין לי ספק, שלא זה מה שאדלר אמר לכתבת, אבל זה מה שנשאר לאחר הסינון שהיא עשתה בדבריו, והוויקיפדיה איננה יכולה להסתמך על כך. אם התינוק ראובן נמסר למשפחה פולנית שהצילה אותו, זה צריך היה להיאמר. אם אמו הצליחה להתחבא (קשה להאמין, עם תינוק רך וצורח), ורק אביו נשלח לאושוויץ, גם זה צריך היה להיאמר. מה שכתוב עכשיו חסר הגיון, מלא חורים וסתירות, וראוי להימחק.שלומית קדם - שיחה 16:21, 6 בפברואר 2022 (IST)
replies: text: :::::: אז גם לא נכתוב שהוא נולד ב-1943 בפולין, כי יש חורים בסיפור שהוא שרד את השואה. אפשר לציין בערך כי בראיון לעיתון הוא סיפר שהוריו התחבאו בגטו ורשה וכו'. אגסי - שיחה – הטיות יש לתקן 16:31, 6 בפברואר 2022 (IST)
replies: text: :::::::הסברתי איך מסתלפים דברים שנאמרים בראיון משום שהכתב/ת משמיטים דברים כראות עיניהם. שנת לידה ומקום לידה הם פרטים מוצקים ויש לציינם. אביו היה באושוויץ, לפי דבריו. על אמו איננו יודעים וגם לא עליו. עדיף לציין רק מה שברור ומסתבר בהגיון ולוותר על השאר.שלומית קדם - שיחה 16:40, 6 בפברואר 2022 (IST)
replies: text: :::::::: זה כתוב גם במעריב ולא ברור מה המקור שלהם. אגסי - שיחה – הטיות יש לתקן 16:43, 6 בפברואר 2022 (IST)
replies: text: :::::::::גם במעריב אלה חלקי דברים ומסקנות לא סבירות. נשלחו לאושוויץ - ייתכן, אבל איפה היה הוא עצמו? "נמלטו מאושוויץ למחנה עקורים בגרמניה" - מאושוויץ לא נמלטו. הבודדים שנמלטו ידועים ומתועדים, ו"מחנה עקורים בגרמניה" יכול היה להתקיים רק אחרי שחרור אושוויץ. ומה קרה ל"ברחו למדינות מזרח אירופה" שבכלכליסט? בקיצור, עדיף להסיר את כל האינפורמציה המפוקפקת ולהשאיר רק את הדברים הידועים: תאריך לידה ומוות, נולד בגטו ורשה, הוריו נשלחו לאושוויץ, עלה איתם לארץ ב-1948.שלומית קדם - שיחה 18:47, 6 בפברואר 2022 (IST)
עלה בדעתי, שראובן אדלר היה מן הסתם אחד התינוקות שאירנה סנדלר הבריחה מתוך גטו ורשה. הזמן מתאים, וסנדלר גם דאגה לרשום את פרטי ההורים ולהחביא אותם, כך שאחרי המלחמה אפשר יהיה להשיב את התינוקות והילדים להוריהם או לקרובי משפחה אחרים ששרדו. אינני יודעת אם פרט זה לא סופר מעולם לאדלר, או שהוא העדיף משום מה לא לציין אותו בראיונות לעיתונות, ומובן שאי אפשר להכניס אותו לערך, בהיעדר מקורות.שלומית קדם - שיחה 10:06, 7 בפברואר 2022 (IST)
thread_title:  ציון עובדה תמוהה